# penn-kentañ
## Brezhoneg
### Etimologiezh

    Ger kevrennek savet diwar an anv-kadarn penn hag an anv-gwan petvediñ kentañ.

### Anv-kadarn

penn-kentañ /pɛnˈkẽntã/ gourel
* an den a zo penn brasañ, uhelañ un dra bennak (ral)
*   * ... penn kentañ Iliz Jezuz-Krist war an douar eo hon Tad Santel ar Pab — (Lan Inizan, Emgann Kergidu 1, Brest, 1877, eil emb. Al Liamm 1977, p. 15.)
* ar penn kentañ : ar mare ma krog un istor, un danevell, un darvoud
** Diskenn a rechomp d'an traon hep sonjal hor boa freuzet ar pount er penn kenta euz an emgann. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 2.)
* abaoe ar penn kentañ
** Se he devoa lavaret din abaoe ar penn kentañ. — (Jules Gros, Le trésor du breton parlé Deuxième Partie, 1970, p. 405.)
* adal ar penn kentañ:
** Anavezout a ra kement darvoud a zo c'hoarvezet er bed adal penn kentañ an amzerioù... — (Langleiz, Romant ar Roue Arzhur/levrenn I : Marzhin, Al Liamm, 1975, p. 17.)
* d'ar penn kentañ: en deroù (amzeriañ)
** Me a oa bet aze, d'ar penn kentañ ma tebren kaouled... — (Jules Gros, Le trésor du breton parlé Deuxième Partie, 1970, p. 405.)
** D'ar penn kentañ e veze dre aze o pilhaoua gant ur c'harr bihan. — (Jules Gros, Le trésor du breton parlé Deuxième Partie, 1970, p. 405.)
* (bezañ, chom) er penn kentañ (lec'hiañ): er renk kentañ
** Er penn kentañ eus an diskampadeg-se, ar merc'hed a oa e penn diwezhañ ar c'hañvambroug o latennat, a sache o skasoù ganto' mar gouient, en ur stardañ atav o disglavieroù ouzh o bruched hag en ur skuermal : « Biskoazh kemend-all, biskoazh kemend-all ! An diaoul eo ! ». — (Jakez Konan, Lannevern e kañv ha danevelloù all, Al Liamm, 1980, p. 27.)
** Atav e veze er penn kentañ e pep abadenn hag, el leurioù nevez, e c'houneze ar seizenn peurvuiañ, rak diaes e vije bet kavout gwelloc'h dañserez egeti. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 52.)

#### Gerioù heñvelster

* deroù

#### Troioù-lavar

* bezañ e penn-kentañ ar brosesion

#### Troidigezhioù

* galleg : commencement , début